JohanHeinsen/ENO huggingface dataset:
Odense Adresse-Contoirs Efterretninger, 1848-06-20
Jtalien. J Neapels Provindser organiseres Opstanden mod Militair= og Pøbelregjeringen i Hovedstaden; Sicilien vil sende Hjelp; Ferdinand I viser sig som en ægte Lazzaronernes Konge". - Det bekræfter sig, at den østerrigske Armee i Lombardiet har lidt et betydeligt Nederlag ved et mislykket Angreb paa Goito og at Fæstningen Peschiera som Følge deraf har maattet overgive sig; Østerrigernes Stilling skal derved være bleven haabløs. Jfølge senere Beretninger skulle de paa et Tilbagetog, der lignede Flugt, have trukket sig til Mantua, ja fra Jnnsbruck meldes, at Radetzky med Hovedstyrken opererer i Egnen af Vicenza, hvilket, da derved endog Mantua og Verona vilde være opgivet, neppe synes at kunne være skeet uden et nyt forudgaaet Nederlag. Erkehertugerne Albrecht og Wilhelm vare uformodet" ankomne til Jnnsbruck, dog siges de at være vendte tilbage til Armeen i Jtalien. J den schweizerske Landdags Møde den 9 ds. oplæstes en Skrivelse fra Republikens Konsul i Mailand af 7de, ifølge hvilken Lombardiet har erklæret sig for Tilslutningen til Sardinien; Østerrigerne havde ved Goito og i de senere Fægtninger tabt 5000 Døde og en Vaabenstilstand var afsluttet for at jorde Ligene og derved forebygge Epidemiens Udbrud; i den fardinske Leir havde været en pavelig Gesandt, som derfra havde begivet sig til Jnnsbruck for at mægle Fred.
Odense Adresse-Contoirs Efterretninger, 1848-06-20
Fædrelandet. Offentlige Foranstaltninger. Under 16 Juni har Justitsministeren udstædt følgende Cirkulaire til samtlige Amtmænd: "J Udkastet til en Valglov for Dannelsen af en Rigsforsamling, hvorover Østifternes Stænderforsamling har afgivet Betænkning og som nu er forelagt den jydske Stænderforsamling, er det i 5te 8 bestemt, at ethvert af Kongerigets Amter med de i samme værende Kjøbstæder bliver at inddeele i et saa stort Antal Valgdistrikter (hvert beregnet paa omtrent 12,000 Beboere), som Amtet efter Lovudkastets 3die § har at vælge Deputerede, af hvilke hvert Distrikt vælger 1. Disse Valgdistrikter blive at bestemme ved et særskilt Regulativ, der, efterat saavel Kjøbstædernes Kommunalbestyrelser som Amtsraadene derover have afgivet Betænkning, vil være at forelægge Hs. Maj. Kongen til allerhøieste Approbation. - Under Forventning af at disse Bestemmelser, imod hvilke der af Østifternes Stænderforsamling ikke er fremført nogen bemærkning, ville blive uforandrede ved den endelige Lov, og da det er af særdeles Vigtighed, at de fornødne Forberedelser, til de forestaaende Valg blive fremskyndede saa meget som muligt, har jeg troet allerede nu at burde opfordre Hr. N. N. til at foranstalte det Fornødne til at et saadant Regulativ for N. N. Amts Vedkommende kan blive affattet og hertil indsendt. - Jdet jeg iøvrigt maa have det overladt til Dem i saa Henseende at følge den Fremgangsmaade, som efter de lokale Forhold maatte findes meest passende, skal jeg ikkun antyde, at det i Reglen vistnok vil være hensigtsmæssigst, at Regulativet foreløbigen udarbeides af en Kommittee, bestaaende af De legerede fra Amtsraadet og Kjøbstad=Kommunalbestyrelserne i Amtet, og som tillige muligen maatte tiltrædes af de vedkommende Herredsfogder, der upaatvivleligen ville være istand til at meddele flere til Udarbeidelsen ikke uvæsentlige Oplysninger. Over det saaledes tilveiebragte Udkast maatte derefter Amtsraadet og Kjøbstædernes Kommunalbestyrelser in pleno gives Leilighed til at yttre sig, for at Udkastet med Deres Betænkning derefter kan blive hertil indsendt".
Odense Adresse-Contoirs Efterretninger, 1848-06-20
Blandinger. "Morning Chronicler af 7 ds. har en ledende Artikel om vore Anliggender, hvori det hedder: "Saa magtesløs og nødlidende som den preussiske Regjering er, paa en Tid da Landets Handel og Jndustri staae stille, da Fattigdom og raa Utilfredshed med frygtelig Hurtighed griber om sig i Undersaatternes Masse, er det da klogt at den udsætter sine Havne for en Blokade, at den giver Stettins og Stralsunds Velstand til Priis for en Fiendes Krydsere, at den aabner et nyt Afløb for sine bestandigt synkende Finantser, og at den ængster Kapitalisterne for en fremdeles Forringelse af deres Eiendom, der allerede har tabt det Halve af sin Værdi, De tydske Statsmænd - dersom der virkelig endnu skulde være en Statsmand tilbage i Tydskland - skulde alvorligen spørge sig selv, om det nu er Tid at udhale en Krig, som let kunde ende med at de aabnede Sluserne for en fremmed Magts Jndstrømmen over deres eget Land. Lad dem ret betragte de Anarchiets og Forvirringens Optrin, der fremstille sig overalt omkring dem, fra Posen og Prag til Mainz og Freiburg, fra Berlin, hvor Jngen regner paa sit Livs eller sin Eiendoms Sikkerhed for en Dag eller en Time, til Wien, hvor ethvert Spor af Myndighed er som feiet bort - til Wien, der er sunket ned til en dybere Nedværdigelse, end Man skulde troe det muligt at komme til, og som ved selvmorderske Oprør tilintetgjør den sidste Mulighed i, at det kan komme til at reise sig igjen. Lad dem tage sig iagt for at gjøre endnu et Skridt paa en Vei, som let kan føre til en Forøgelse af de Uordener, der, i Europas Øine, gjøre dem til et Skue, som er endog mere smerteligt, ydmygende og beklageligt end det, der fremstilles os af Frankerig. Lad dem gjøre Holdt medens det endnu er Tid.
Odense Adresse-Contoirs Efterretninger, 1848-06-20
En Reisende, som i længere Tid har opholdt sig i Staden Slesvig, og for et Par Dage siden kom derfra, beretter, at Stemningen der er i høieste Grad uhyggelig. Det forekom ham, som om hele Befolkningen. paa en Maade var fuldkommen demoraliseret. Baade hos Unge og Gamle, Mænd og Qvinder, fornam han næsten intet andet end Had og Utilfredshed, Had mod Alt, hvad dansk var, og Utilfredshed med alt Andet og alle Andre, Utilfredshed med Preusserne, med Hannoveranerne med deres egne slesvigholsteenske Tropper, Misfornøielse med deres egen provisoriske Regjering, ja en høi Grad af Bitterhed mod den Maade, hvorpaa det store tydske Fædreland tog sig af det slesvigholsteenske Anliggende. Baade af denne og en anden Reisende have vi hørt, at der hersker meget Sygelighed, navnlig Koldfeber i den fjendtlige Armee, saaledes at den fjerde Deel af Armeen kan antages, som Følge heraf, at være udygtig til Tjenesten. Lazaretherne i Flensborg ere overfyldte med Syge og Saarede. (Dannev.)(Af et Brev fra en norsk Frivillig, dat. Haderslev den 14 Juni). De danske Slesvigeres Sind viser sig ogsaa deraf, at een af de Batailloner, der gaaer raskest i Jlden bestaaer af lutter Slesvigere, der af fuld Overbeviisning kæmpe for at udfrie deres Land af det tydske Slaveri. Det var smukt netop at see disse Karle blive modtagne ved vor Ankomst fra Als til Nordslesvig. Fædre, Mødre, Søstre og Fæstemøer vare mødte for at gjenfinde dem i de forbidragende Rækker; Mange vare lykkelige over et Par Minuters Samværen, og Man saae Soldaterne gaae med deres Kjære ved den ene Haand og det tro Gevær i den anden; men Mange bleve ogsaa skuffede, thi Slesvigs Valpladse gjemme ikke faa af dets brave Sønner. - Undskyld dette flygtige Brev, men det er skrevet i Fjendens Nærhed, hvor Man ikke har den bedste Ro til den Slags Beskjæftigelser. Siig mig for Alting, om Sverrigs og Norges virksomme Deeltagelse i den slesvigske Kamp nu ikke er afgjort Det er jo dog umuligt, at de Svenske kunne staae i Assens og høre Kanontordenen lyde over Beltet uden at Götha Lejon ogsaa maa springe over den Strøm og slaae Klo i Tydskerne. St. Hansdag nærmer sig snart - Baldursfesten, som vi feirede for 3 Aar siden. Skulle de Danske iaar holde den alene med nogle saa svenske og norske Frivillige, Neil gid den nu feires med et nyt nordisk Bravalleslag paa Slesvigs Sletter, (Fdl.)(Af et Brev fra Hamborg af 3 Juni). J St. Pauli og ligeoverfor paa Steinwurden arbeides bestandigt paa nye Skandser, det borgerlige Militair bliver betydelig forstærket og øver sig daglig i Skiveskydning, selv Skoledrengene maa nu daglig øve sig i at skyde til Skive. De store Kanoner paa den gamle Liebe" (en Plads i Hamborg) ere blevne reengjorte, og Borger Artilleriet øver sig med samme i at skyde. Man er her nemlig bange for, at Russere og Svenske komme de Danske til Hjælp, og aflægge os et Besøg. Paa Gjæstgiver gaardene her er det meget stille, paa Grund af, at der kun er meget saa fremmede Reisende. Dampskibene paa Curhaven have ophørt at fare. (Vib. Av.)
Odense Adresse-Contoirs Efterretninger, 1848-06-20
Da flere Beboere af Veile Amt havde henvendt sig til den konst. Amtmand Justitsraad With med Tilbud at yde Levnetsmidler til Armeen, henvendte Justitsraaden sig til General Hedemann med Forespørgsel om Armeen trængte til nogen Slags Fødevarer og erholdt derpaa følgende Svar: Hr. Justitsraadens Skrivelse af 9d. M., i hvilken der tilbydes Armeen Leverancer, af Victualier, under Forudsætning af at den skulde have Brug for saadanne, modtog jeg i Sønderborg. - Det har naturligviis været mig dobbelt kjært netop fra Veile, Amt, der ved Udskrivning fra Fjenden stærkest er blevet hjemsøgt, at see et saadant fornyet Beviis paa fædrelandskjærlig Opoffrelse. - At modtage dette Tilbud, vilde jeg imidlertid ansee for en Misbrug, saalænge det ikke er uundgaaelig nødvendigt. Jdet jeg derfor bringer Beboerne af Veile Amt i Almindelighed min varmeste og hjerteligste Tak, beder jeg Dem, Hr. Justitsraad at tilkjendegive Vedkommende, der i denne Anledning frivillig have henvendt sig til Dem, at jeg forstaaer at vurdere en saadan Ædelmodighed, som den fortjener. Hovedqvarteret Christiansfeldt, den 14 Juni 1848. Hedemann."¬
Odense Adresse-Contoirs Efterretninger, 1848-06-20
- Den provisoriske Regjering i Rendsborg har en saa stor Mangel paa rede Penge, at den har seet sig nødsaget til at udgive - Bliktegn som Mønt, hvilke dog Alle vægre sig ved at modtage. Rigtignok har den et Beløb af 75,000 Rbd. i sine Kasser, men disse maae anvendes til at betale Renterne i Terminen af de kongl. Obligationer, thi ellers maa den befrygte, at Bønderne og andre Jhændehavere af saadanne Papirer ville blive endnu mere misfornøiede med Regimentet end de allerede ere. (Flp.
Odense Adresse-Contoirs Efterretninger, 1848-06-20
Kammerherre Brun til Krogerup har til Fordeel for de Saarede og de Faldnes Efterladte stillet 1000 Rbd. til Krigsministerens Disposition. 4 s. Subskriptionen i Kjøbenhavn til Fordeel for de Saarede og de Faldnes Efterladte vedbliver at indbringe over 2000 Rbd. om Ugen. Den er ogsaa med Held bleven paabegyndt paa mangfoldige andre Steder saavel i Kjøbstæder som paa Landet.
Odense Adresse-Contoirs Efterretninger, 1848-06-20
Professor A. G. Sommer og Kjøbmand M. Unna i Kjøbenhavn opfordre danske Mænd og Qvinder til at yde en Pengeskjærv til Afhielpning af det Savn paa gode og kraftige Fødemidler, som vore i Stade sig opholdende fangne Krigere af den menige Stand lide.
Odense Adresse-Contoirs Efterretninger, 1848-06-20
J den sidste Maanedstid have Jndskudene i Kjøbenhavns Sparekasse atter tiltaget meget og oversteget Opsigelserne, som følge af at Man er kommen til rolig Overbeviisning om, at Sparekasserne yde den meest betryggende Sikkerhed for indsatte Kapitaler. (Aalb. A.)
Odense Adresse-Contoirs Efterretninger, 1848-06-20
I Kjøbenhavn har Omsætningen i Kornhandelen i forrige Uge indskrænket sig til hvad der kjøbes til Stadens egen Forbrug og til Provianteringen af Skibene. Tilførselen er god, især søvært fra Provindserne. Med Afsætningen til Norge er det stille igjen, Man faaer der Tilførselen direkte fra Jylland og de andre Provindser. Priserne falde, hvilket især er Tilfældet med Rug, som paa Torvet blev solgt til 21 a 24 Mk. pr. Tønde. Rug staaer ogsaa meget lavt i Udlandet; de senest noterede Priser i Stettin kalkuleres til omtrent 20 Mk. pr. Td. Hvede kjøbes til 6 a 7 Rbd. pr. Td. paa Stedet. Med Byg er det ogsaa lavere paa Grund af at Priserne ere faldne i England, hvor Tilførselen var ikke ubetydelig fra Danmark. Det smukke Veir og Udsigterne til en god Høst virke naturliviis ogsaa paa Priserne. (Berl. Tid.)
Odense Adresse-Contoirs Efterretninger, 1848-06-20
Odense. Vi have ikke erfaret Nyt fra Krigsskuepladsen; et Sammenstød kan ikke have fundet Sted. (Af et Brev fra Hamborg af 15 ds.). Det begynder her at see noget mere krigersk ud; Forbundet har jo besluttet, at Vedkommende skulle stille Resten af det 10de Armeekorps og virkelig ere nogle Batterier fra Stade og Hannover samt idag henved 2000 Mand hannoveranske Tropper komne herigjennem; Man siger, at der ialt vil komme 6000 Hannoveranere, dog det har Man sagt saalænge, at jeg er bleven noget vantro i det Kapitel. Det lader til at Man i Schleswigholstein ikke synes synderlig om den bebudede Udskrivning af alt det unge Mandskab; men det er da heller ikke saa lige en Sag, ikke alene fra Altona, men endog fra Slesvig ere saaledes endeel komne hertil, som dog ikke paa denne Maade ville tjene, das Vaterland. Jeg var Pintsedag i Stade, vore fangne Officerer have det godt, derimod klage Soldaterne meget over Føden; de faae Ærter, som blive bragte i en Spand og ere saa stive, at Soldaterne kunne vende op og ned med Spanden uden at de løbe ud; dernæst Vikke= eller rettere Lindsesuppe, som de ikke ere vante til; Kjød faae de meget Lidet af Her paa Børsen blev forleden af danske Mænd sammenskudt 400 Mk. samt et Fad Sukker og en Sæk Kaffe til dem, hvilket jo var meget net, men som kun forslaaer lidt. Jeg talte med Lumbye, som har det godt, men længes efter Brev hjemmefra. Würtzen er endnu ikke kommen. Man begynder nu at tilstaae det store Tab, som Tydskerne have liidt i Affairerne den 28 Mai og 5 Juni, det skal ikke være mindre end 2500 Mand, incl. de Saarede. Søfolkene, der i Søndags Aftes kom med "John Bull fra London, fortalte, at Man ogsaa der havde skudt i Gaderne.
Odense Adresse-Contoirs Efterretninger, 1848-06-20
Den af sine smukke og vellykkede Prospekter af det Jndre af St. Knuds Kirke hæderlig bekjendte Naturkunstner Niels Ringe fra Villestofte har i denne Tid udført et nyt Maleri, der sikkert vil finde samme Anerkjendelse. Seet fra Graabrødre Plads forestiller det Byens smukke nye Latinskole med flere i Nærheden værende Bygninger (deriblandt den gamle Hempelske med Observatoriet) og St. Knuds Kirke i Baggrunden, hvilket tilsammen udgjør et interessant Parti. Jfald der tegner sig et tilstrækkeligt Antal Subskribenter vil Niels Ringe lade billedet lithographere i en af Hovedstadens fortrinligste lithographiske Anstalter: han agter til den Ende paa en Omreise i Fyen at forevise Originalen, og vi ville gjerne herved anbefale saavel den beskedne Kunstner som hans interessante Stykke til Publikums gunstige Opmærksomhed saameget mere, da Niels Ringe som bekjendt ikke har erholdt nogen egentlig Underviisning i Tegning.
Odense Adresse-Contoirs Efterretninger, 1848-06-20
(Dagsposten.) Til Kjøbenhavn ankomne Reisende fortælle, at Kongen af Preussen enten har abdiceret eller er flygtet. (Fdl.)
Odense Adresse-Contoirs Efterretninger, 1848-06-20
Fregatten Gesion" ankom igaar til Kjøbenhavns Rhed fra Elben; den skal have medbragt den Efterretning, at der er kastet et Par hundrede Mand tydske Tropper over paa Föhr. (S. Bl.) mark.
Odense Adresse-Contoirs Efterretninger, 1848-06-20
Russisk Dampskib "Smeloy" afgik igaar fra Kjøbenhavn sydpaa. - Jfølge de sidste svenske Blade antager Man, at samtlige svenske og norske Tropper overføres til Dan– Den norske Statsminister Due, Statsraaderne Genberg, Sandstrømer og Sibbern ere ankomne til Kjøbenhavn. - Det russiske Dampskib Alexandra" fra Kronstadt til Travemünde, beretter at være passeret den 11te Kl. 5 Morgen en russisk Flaade, bestaaende af 9 Seilskibe og 1 Dampskib. (Aalb. Av.)
Odense Adresse-Contoirs Efterretninger, 1848-06-20
Frankerig samler en betydelig Armee ved Rhinen. - Jfølge "Morning Herald, indskrænker det Sande ved de foruroligende Rygter og en Opstand i Lahore sig til et mislykket Overfald paa nogle engelske Officerer.
Odense Adresse-Contoirs Efterretninger, 1848-06-20
Udnævnelser. Hs. Majestæt har allern, udnævnt Cand. theol. D. L. C. A. Warning til ordineret Catechet og Første lærer ved Borgerskolen i Ærøeskjøbing; Cand. theol. P. C. Sinding til ordineret Catechet og Førstelærer ved Borgerskolen i Nysted, Cancellist under Justitsministeriet F. C. Bech til Fuldmægtig og Cand. juris A. F. Bülow til Cancellist under bemeldte Ministerium.
Odense Adresse-Contoirs Efterretninger, 1848-06-20
Reisende over Storebelt, fra den 15 til 19 Junii. Fra Fyen til Sielland, Kjunker Cederfeldt, Fru Bastrup og Lindenhahn; Lieuten. v. Dandel; Frøken Holch; Fru Lundbye med Datter; Capit. Leth; Jfr. Petersen; Forststuderende Sporon; Jnspect. Schorum; Dhrr. Munte, Bang, Brandt, Kjær, Thomsen og Claudi, Propriet. Lacoppidan, Grev Schack med Tjener; Handelsreis. Jensen; Overhofmarskal Levetzau, Fru Wedseltoft med 5 Børn; Kammerraad Bang; Geheimeraadinde Gyldencrone, Frøken Jessen og Pige, Jfr. Hagen, Kjøbmd. Schandorf og Jngvorsen; Jfr. Carstensen; Grev Lagerberg; Kjunker Heltzen. Fra Sielland til Fyen: Frøken Schindel Fru Middelbemed Søn; Audit. Lund, Grev Lageberg; Hr. Andersen; FruWitzleden: Doctorerne Engstrøm, Hamsel, Reiman, Halgreen, Ehrengraat, Næsberg og Tham; Lieuten. v. Castenschiold; Kjøbmd. Kjær; Secret. Zoffmann; Uhrmager Munch; Hr. Møller; Fuldm. Christensen.
Odense Adresse-Contoirs Efterretninger, 1848-06-20
Ind= og udklarerede Skibe ved Odense Toldkammer.
Odense Adresse-Contoirs Efterretninger, 1848-06-20
Jndgaaede: den 17 Juni, L. H. Carl af Kjøbenhavn, fra Assens, Skonnerten Confidencia med Byg til Udførsel; den 19de, S. Christensen af Odense, fra Veile, Jagten Christine med Brænde, N. Mauritzen af og fra Horsens, Dæksbaaden, Søskummeren med Tobak, den 20de, K. R. Fischer af Odense, fra Sams, Sluppen den unge Hans med Korn; J. Andersen af Odense, fra Sams, Jagten det lille Forsøg med Korn; C.H. Olsen af og fra Sønderborg, Jagten Elise med Byg. Udgaaede: den 17de, C. Olsen af Feide, til Kjøbenhavn, Jagten Wilhelmine med Brænde; R. Poulsen af Seierøe, til Veile, Baaden Løven med Flyttegods; den 19de, J. D. Jensen af Korsøer, til Engelland, Sluppen Mester med Havre; C.F. Andersen af Odense, til Middelfart, Jagten de fire Sødskende med Victualier; H. Nielsen af Stege, til Randers, Jagten Christiane Carldine, ballastet.
Odense Adresse-Contoirs Efterretninger, 1848-06-20
Odense Kirkenyt. (Berl. Tid.) St. Hans Sogn. Døbte: den 12 Juni, Arbeidsmand, A. Hansens Søn, Lars Christian Andersen; Fadd. Jfr. C. Bekker og Enghardt, Cand. theol. V. A. Larsen og Handelsbetjent la Cour. S. D., Pottemagersv. J. M. Christiansens Søn: Sophus Christiansen; Fadd.: Arbeidsmændene J. C. Christiansens og F. Nicolaisens Koner, Reebslagerm. H. J. Rasmussen og Arbeidsmand H. Jørgensen. S. D., Skomagersv. H. J. Nielsens Søn, Hans Christian Peter Nielsen; Fadd. Jfr. C. Henriksen og C. Jensen, Bagersv. F. Mikkelsen, Garversv. L. Klinck og A. Hansen. Den 18de, Skomagerm. P. Olsens Søn, Andreas Høier Olsen; Fadd.: Jfrr. M. Lange og D. Stokkebye, Handskemagersv. C. Aarslev og C. Mikkelsen. S. D., Kongelig Staldkarl H. Mikkelsens Søn, Michael Mikkelsen; Fadd. Jfr. M. Lang og L. Fich, Over vagtmester Domd. Wrigsted, Væverm. C. Kolpien og UngkarR. Larsen. S. D., Skibstømmermand C. C. Jørgensens Datter: Anna Margrethe Jørgensen; Fadd. Mad. H. og T. Jørgensen, Reebslagerm. R. Roulund, Kanalopsynsmand N. Hansen og V. Petersen. - Ægteviede: den 16de, Kjøbmand Hans Carl Møller og Jfr. Christiane Sophie Vilhelmine Bucholtz; den 17de, Tømmersv. Niels Christian Petersen og Pigen Jensine Vilhelmine Sørensen. - Døde: den 15de, Justitsr. C. F. A. Schlegels Søn, Claus Henrik Schlegel, 1 Aar; den 17de, Rekrut af Jnfanteriet Søren Christensen Bierre, 22 Aar.
Odense Adresse-Contoirs Efterretninger, 1848-06-20
(Jndsendt.)Man tillader sig at gjøre vedkommende Autoriteter opmærksomme paa, at mangfoldige af 6, 7 og 8 Aars Mandskab, som høre til 5te Dragon=Regiment, endnu gaae hjemme og passe deres daglige Syssel, medens Pluraliteten af nævnte Aars Mandskab er indkaldt og befinder sig her paa Øen. - Det vilde meget glæde Jndsenderen at erfare, om Grunden til den paapegede Uorden - thi en Uorden er det - hidrører fra vedkommende Lægdsmænds Forsømmelser eller, hvad jeg dog neppe kan troe, fra Mangel paa patriotisk Jver hos de endnu hjemmeværende Jndivider. v. Løvenskjold, norsk Frivillig, dansk Lieutenant i 10de Bataillon, død den 11 Juni 1848. Jgjennem Danmarks Bøgeskove gaaer Et dæmpet Suk med Aftenvindens Susen, Gravsangen over Norges Klipper naaer, Og klinger alvorsfuldt i Fossens Brusen: En Helt er død, men i hans Heltenavn! Med glødende Begeistring drog han Sværdet, Og jublende han sank i Dødens Favn Som Oldtids Kæmper, kjækt og uforfærdet. O stolte, minderige Hædersdød. At falde kæmpende for Nordens Ære, At ane Fremtids Himmel morgenrød, Og om Jdeens Sandhed Vidne være En Helt er død, men ei hans Heltery, Klart funkler det fra Nordens Trillingstjerne, Omaatte bort fra den hver Taage flye Og Seiersfaklen blusse mod det Fjerne! H. H. Nyegaard.
Odense Adresse-Contoirs Efterretninger, 1848-06-20
AVERTISSEMENTS. At Byens Vandkummer, formedelst Udrensning af Roersdams Bassin, ikke vil afgive tilstrækkeligt Vand næstkommende Mandag og Tirsdag den 26 og 27 dennes, bekjendtgjøres herved for at Byens Jndvaanere itide kan forsyne dem med de fornødne Vandbeholdninger.
Odense Adresse-Contoirs Efterretninger, 1848-06-20
Odense Brand=, Vand= og Brolægningscommission den 20 Juni 1848.
Odense Adresse-Contoirs Efterretninger, 1848-06-20
Til trængende Søfolks Familier er indvidere indkommet: fra Overbetjent Rasmussen 3 Rbd., Hr. J. C. Limkilde 2 Rbd., Skipper R. Sørensen 2 Rbd., Skipper R. Rasmussen 3 Rbd., som med tidligere indkomne 415 Rbd. 2 Mk. udgjør til Dato 425 Rbd. 2 Mk., foruden 1 Td. Rug, for hvilke Gaver kjærligst takkes. Odense den 20 Juni 1848. P. Richardt. H. C. Nielsen. R. Holbeck.
Odense Adresse-Contoirs Efterretninger, 1848-06-20
Jfølge Beretning af Gaardmand Jørgen Simonsen Wibye, er der Natten til den 7 dennes frastiaalen ham en mørkegrøn Vadmels Frakke med Plysses Krave, et Par stribede Bockskins Beenklæder, et Par brunstribede Hvergarns ditto, et Par ny mørkeblaa Vadmels ditto, et lille Stk., brun Hvergarn, en sort Vest, en blaa ditto, en mørk ditto, et sort Silke Halstørklæde, to hvidtærnede ditto, et rødtærnet ditto, et graat Shavl, et mindre ditto, 5 smaae Halvtørklæder, et Stk., hvidt stampet Vadmel, omtrent 15 Alen, 2 Par hvide Uldsokker, bestemte som frivillig Bidrag for Armeen, et blaa tærnet Pudevaar, en Kasket, 3 smaae graae Lommetørklæder med røde Borter og et andet større blomstret ditto. J det saadant herved offentliggjøres, anmodes derhos Alle og Enhver behageligen at være opmærksomme paa, naar noget af bemeldte stiaalne Gods, enten maatte faldbydes eller paa anden Maade komme tilsyne, og da lige behageligen at forsikkre sig saavel Godset som Personen hos hvem det forefindes, samt at gjøre Anmeldelse derom til mig eller nærmeste Politiovrighed. En Douceur af 10 Rbd. udloves for den eller de der kan meddele saadanne Oplysninger om dette Tyveri, at det Stiaalne som Følge deraf, alt kan tilhændekomme Eiermanden og Tyven ved endelig Dom blive straffet for Gierningen Det anmærkes, at paa Gierningsstedet var efterladt en lille gammel Lærredspose, hvori var: 1 Par hvide og et Par mørkeblaa lange Strømper og 2 Stkr. Blaargarn, der formodes at være stiaalet andetsteds, hvis Eiermænd anmodes at melde sig her paa Contoiret. Wedellsborg Birks Contoir den 8 Juni 1848. 890 Rbd. H. H. Jeppesen.
Odense Adresse-Contoirs Efterretninger, 1848-06-20
En sort Han=Puddelhvalp med hvidt Bryst Mærk. og Hvidt paa alle Fødder, dog meest paa den venstre Forfod, er igaar Morges bortkommen fra Undertegnede. For dens Tilveiebringelse eller Oplysning og hvor den er udloves en Douceur. Odense den 20 Juni 1848. J. W. Bardram.
Odense Adresse-Contoirs Efterretninger, 1848-06-20
Dampskibet, Victoria", Capit. N. P. Nielsen, farer regelmæssig mellem Kjøbenhavn og Sønderborg, anløbende: Rødvig, Kallehave, Koster, Gaabense, Lohals og Svendborg.
Odense Adresse-Contoirs Efterretninger, 1848-06-20
Afgang fra Kjøbenhavn hver Mandag og Torsdag Morgen Kl. 5 1/2. "Sønderborg, Tirsdag og Fredag Ef Afgangstiden fra Svendborg: til Sønderborg hver Tirsdag og Fredag Morgen Kl. 3.
Odense Adresse-Contoirs Efterretninger, 1848-06-20
Kjøbenhavn, Onsdag og Løverdag , Kl. 3.
Odense Adresse-Contoirs Efterretninger, 1848-06-20
Passagerer fra Svendborg kunne, og ønskes, gaae ombord Aftenen før Skibets Afgang.